Transporto priemonių privalomasis draudimas – lengvųjų automobilių, krovininių automobilių, autobusų, troleibusų, motociklų, motorolerių, priekabų ir kt. savaeigių mechanizmų, naudojamų kelių eisme draudimas, kai apdraudžiama nurodytą transporto priemonę naudojančių valdytojų civilinė atsakomybė. Jeigu Jūs sukelsite avariją ir būsite pripažintas arba prisipažinsite kaltas, privalomas vairuotojų civilinės atsakomybės draudimas atlygins žalą toje avarijoje nukentėjusiems asmenims. Išmoka nemokama atsakingam už žalos padarymą valdytojui, jo naudojamai transporto priemonei ir joje esančiam turtui.